# Ione Zuloaga Muxika

Ione Zuloaga Muxika (Azkoitia, Gipuzkoa, 1995) historialaria eta ikertzailea da.

## Biografia

Historiako gradua egin zuen Euskal Herriko Unibetsitatean, Gasteizen. Aranzadi Zientzia Elkartean egiten du lan. Historia garaikidea, eta zehazki, Gerra Zibila eta diktadura frankista garaia dira bere ikerketa lerroak. Doktoretza ari da egiten Gipuzkoan emakumeek jasan zituzten errepresioa eta giza eskubideen urraketez.
   Frankismo garaian emakume tradizionala bihurtu zen eredu, emazte eta ama ona izango zena. Eta garrantzitsuena: gizonaren mende egon behar zuen. 1938ko Lanaren Foruak aldaketa nagusi bat ekarri zuen: emakume ezkongabeek lan egin zezaketen, baina, ezkondu ondoren, etxean gelditu behar zuten.
Arangurengo (Nafarroa Garaia) Irulegiko gaztelua industen jardun du eta Zestoako eta Zegamako memoria historikoa ikertu du.
2022an Oroimenaren Bulegoa ireki zuten, bergararren testigantzak jasotzeko eta bertan ere jardun zuen Ione Zuloagak. Aranzadi Zientzia Elkartearen Oroimena eta Giza eskubideak Bergaran proiektua, Bergaran, 36ko gerrako, diktadura frankistako eta azken hamarkadetako giza eskubideen urraketen memoria berreskuratzeko eta aldi horretan urratu diren giza eskubideak ezagutzera emateko.

## Argitalpenak

* Zestoa 1936-1959, Giza Eskubideen zapalketa eta errepresioa Gerra Zibilean eta Lehen Frankismoan (2023). Bi liburukitan hiru kapitulotan banatuta. Frankisten errepresioak herrian izan zuen eragina kontatzen da, errepresio ekonomikoa eta politikoa.
* Alegia, giza eskubideen zapalketa eta errepresioa Gerra Zibilean eta Lehen Frankismoan 1936-1945.(2019). Liburuaren bidez, gerra zibilean eta diktadura frankistan errepresioa jasan zuten alegiarrei erreparazioa eman nahi zaie.
* Zegama 1946-1945. Giza eskubideen zapalketa eta errepresioa Gerra Zibilean eta Lehen Frankismoan. (2023).Dokumentatuta aurkitu dute eskoletan, haurrei euskaraz hitz egitea debekatzen zitzaiela Zegaman ere, baita euskal izena zuten Zegamako haurren aitei udaletxera deitu eta gaztelerazko izenez inskribatzera behartu zituztela.
* Getaria 1936-1945. Giza Eskubideen zapalketa eta errepresioa Gerra Zibilean eta Lehen Frankismoa ikerketan oinarritutako liburua. (2021).

## Dibulgazioa

Euskal ikertzaile gazteei ahotsa emateko UEUk sortutako Ikerl(h)ari bideopodcastean parte hartu zuen ikerketa eta generoaren inguruan hitz egiteko. 2024ko UEUren Udako Ikastaroetan ere eman zuen bere ikerketaren berri. Bai "Gatazkaren memoria, memoriaren gatazka" Jakin jardunaldian eta baita Informazio eta Dokumentazio Kudeatzaileen X. Bilkuran ere, 1936-1945 artean errepresio frankista jasan zuten emakumeei buruz .

## Erreferentziak

* ↑ «Ione Zuloaga historialaria elkarrizketatu dute Euskadi Irratiko 'Faktoria magazina' irratsaioan -» Maxixatzen.eus (Noiz kontsultatua: 2023-10-10).
* 1 2 «Ione Zuloaga: "Egia historikoa ikertzeak pizten du grina nigan" - Azkoitia» Maxixatzen.eus (Noiz kontsultatua: 2023-11-17).
* ↑ «Ione Zuloaga: "Frankismo garaian emakume tradizionala bihurtu zen eredu"» Gipuzkoako Hitza 2022-05-20 (Noiz kontsultatua: 2023-11-17).
* ↑ «Oroimenaren Bulegoa ireki dute, bergararren testigantzak jasotzeko - Bergara» Goiena.eus (Noiz kontsultatua: 2023-11-17).
* ↑ [ELKARRIZKETA Ione Zuloaga: “Testigantzak emandakoan jendeak lasaitasuna sentitzen du” | danbolin. ] (Noiz kontsultatua: 2023-11-17).
* ↑ [TTAK! Ione Zuloaga Faktoria saioan izan da, Zestoan egindako lanari buruz hizketan | danbolin. ] (Noiz kontsultatua: 2023-11-17).
* ↑ «Ione Zuloaga: «Iragana aztertuz, orainaldia ulertu eta etorkizun hobea eraiki beharra dago» - Azkoitia» Maxixatzen.eus (Noiz kontsultatua: 2023-11-17).
* ↑ Aranzadi. «Egiari eta erreparazioari bide ematen dion liburua aurkeztu da Getarian» Aranzadi (Noiz kontsultatua: 2023-11-17).
* ↑ «Generoa» www.ueu.eus (Noiz kontsultatua: 2025-03-14).
* ↑ «Ione Zuloaga Muxika: "Emakumeei eragindako errepresaliak ez dira errazak izaten ikertzeko"» www.ueu.eus (Noiz kontsultatua: 2025-03-14).

## Kanpo estekak

* Elkarrizketa: Berandu da, baina horrek ez du esan nahi ez dugunik gertatutakoa jaso behar Naiz, 2023.03.10
* Datuak: Q123471206